Fokker T.VIII-W
Variaatiot

Projekti 134 oli suunnittelu- ja konseptikone, johon tehtyjen muutosten perusteella rakennettiin viisi kappaletta ensimmäistä tuotantosarjaa T.VIII-W (myöhemmin T.VIII-W/A). Toista tuotantosarjaa, T.VIII-W/G (gemenged, sekarakenteinen), rakennettiin 19 kappaletta. G-mallissa oli takarunko vaihdettu kevytmetalliseksi kuorirakenteeksi, kellukkeita ja polttoainesäiliöitä oli suurennettu ja sallittuja lähtöpainoja oli nostettu. Tyyppiä T.VIII-W/M (metal) rakennettiin 12 kappaletta. Se oli kokonaan metallirakenteinen ja tarkoitettu Hollannin Itä-Intiaan trooppisiin olosuhteisiin. Saksalaiset modifioivat myöhemmin G- ja M-sarjan koneita muun muassa niin, että kahden M36-konekiväärin sijaan koneeseen asennettiin yksi 30 mm:n tykki ja yksi MG15-konekivääri sekä pommikuormaa kasvatettiin noin 150 kiloa.
Suomen ilmavoimat lähettivät koneesta tarjouspyynnön lokakuussa 1937 Blackburn Ripon -meritoimintakoneiden korvaamiseksi. Tarjouspyynnössä olleiden vaatimusten perusteella Fokker ehdotti muutoksia, muun muassa moottoreiden korvaamista tehokkaammilla Pratt&Whitney Twin Wasp SBG-4-C -moottoreilla. Myös Ruotsin ja Norjan kiinnostuttua konetyypistä Fokker esitteli raskaamman version T.VIII-W/A. Edelleen paperilla esiteltiin tästä vieläkin laajennettu versio T.VIII-W/B (myöhemmin T.X-W), jossa moottoreina olisivat olleet 905-hevosvoimaiset Bristol Pegasus XXIV:t.
Suomen lisäksi myös MLD oli evaluoimassa suurennettua T.VIII-W-konetta, joka olisi samassa koko- ja painoluokassa T.VIII-W/B:n kanssa. Tämän pohjalta Fokker loi uusilla moottoreilla ja ala-ampumolla varustetun projekti 168:n, jonka pohjalta uudeksi tyyppinimeksi tuli T.X-W (T.10W). Kaikesta huolimatta Suomelle tarjottavan koneen tyyppimerkinnäksi tuli T.VIII-W/C, vaikka johdonmukaisesti tyypin olisi pitänyt olla T.X-W/M tai G. Suomelle tarkoitettua tyyppiä rakennettiin lopulta kaksi kappaletta.
T.VIII-W -sarjan eri variaatioita ehdittiin rakentaa yhteensä noin 38 kappaletta.
| Variaatiot |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | 1937 | 1937 | 1938 | 1939 | 1940 | 1939 | 1939 | 1939 | 1939 | 1939 | 1941 |  |
|  |  |  | Project 134 | T.VIII-W (A) | T.VIII-W/G | T.VIII-W/M | T.VIII-W/G/M | Project 168 | T.X-W/H | T.X-W/H | T.X-W/G | T.VIII-W/C (Fin) | T.VIII-W/C (Ger) |  |
| Kärkiväli (m) | Kärkiväli (m) | Kärkiväli (m) | 18,0 | 18,0 | 18,0 | 18,0 | 18,0 | 20 | 20,5 | 20 | 20 | 20 | 20 |  |
| Pituus (m) | Pituus (m) | Pituus (m) | 13,0 | 13,2 | 13,0 | 13,2 | 13,4 | 15,2 | 15,2 | 15,2 | 15,2 | 14,83 | 15,22 |  |
| Pinta-ala (m²) | Pinta-ala (m²) | Pinta-ala (m²) | 43 | 44 | 44 | 44 | 44 | 52 | 56 | 52 | 52 | 52 | 52 |  |
| Korkeus (m) | Korkeus (m) | Korkeus (m) | 3,7 | 5,0 | 5,0 | 5,0 | 4,98 | 5,4 | 5,4 | 5,4 | 5,4 | 5,78 | 5,78 |  |
| Tyhjäpaino (kg) | Tyhjäpaino (kg) | Tyhjäpaino (kg) | 2850 | 4100 | 4600 | 4600 | 4600 | 4775 | 5100 | 4775 | 4775 | 4525 | 4920 |  |
| Lentopaino (kg) | Lentopaino (kg) | Lentopaino (kg) | 4280 | 4600 | 5000 | 5000 | 6000 | 7000 | 7500 | 6600 | 6600 | 7000 | 7500 |  |
| Moottorit | Moottorit | Moottorit | Wright R975E | Wright R975E | Wright R975E | Wright R975E | Wright R975E | WR-CYCL GR1820 | WR-CYCL GR1820 | WR-CYCL GR1820 | Bristol Mercury XI | Bristol Mercury XI | Bristol Mercury XI |  |
| Teho (hv) | Teho (hv) | Teho (hv) | 450 | 450 | 450 | 450 | 450 | 875 | 900 | 1100 | 890 | 890 | 890 |  |
| Polttoaine (l) | Polttoaine (l) | Polttoaine (l) | 700 | 700 | 1200 | 1720 | 1200/1720 | 1750 | 2000 | 2000 | 1850 | 1900 | 1900 |  |
| Matka (km) | Matka (km) | Matka (km) | 1150 | 1150 | 2070 | 2860 | 2070/2860 | 2200 | 2480 | 2350 | 2400 | 1800 | 1850 |  |
| Nopeus (km/h) | Nopeus (km/h) | Nopeus (km/h) | 270 | 266 | 285 | 285 | 294 | 335 | 340 | 348 | 340 | 345 | 358 |  |